GiliGold/VAD_KnessetCorpus huggingface dataset:
לאה ורון: להגביר את ההתפלה?
לאה ורון: מה התחליף לשאיבה המאסיבית של מי התהום?
אורית סקוטלסקי: ההתפלה היא אחת מהתשובות.
אורית סקוטלסקי: אנחנו מאוד מברכים על ההתקדמות של ההתפלה.
אורית סקוטלסקי: צריך לקדם את זה הרבה יותר מהר ובנחישות.
אורית סקוטלסקי: לעניין הזה רצינו לשאול שאלה לגבי ההתקדמות של תכנית האב ארוכת הטווח למשק המים שאנחנו בינתיים, למרות שהתכנית מתקדמת והייתה צריכה להיות מוצגת לציבור, לא ראינו הצגה לציבור והתקדמות.
אורית סקוטלסקי: אני רוצה להעלות כאן כשאלה פתרונות אחרים שהוצעו בעבר.
אורית סקוטלסקי: אנחנו יודעים שהיו דיונים על ייבוא מים.
אורית סקוטלסקי: עלה רעיון של ספינה שיכולה להגיע ולהתפיל מים כפתרון חירום, כפתרון זמני בשביל להתחיל למלא את המאגר.
אורית סקוטלסקי: אני רוצה להבהיר כאן שאלה קצת יותר ביקורתית.
אורית סקוטלסקי: אנחנו יודעים על דיון שהתקיים במועצת המים ב-14 לאפריל שבו אושר, למרות המצב המשברי, להגדיל פחות או יותר ב-20% את הקצאת המים השפירים לחקלאות, זאת אמרת להעמיק את השאיבה מעבר למה שהוסכם בסוף הסתיו בבת אחת בכמות של 400 מלמ"ק.
אורית סקוטלסקי: בדיון במועצת המים העלו לחקלאות בעוד 75 מלמ"ק מים שפירים.
אורית סקוטלסקי: כשניסיתי להשיג את הפרוטוקול של הישיבה הזאת היה מאוד קשה.
אורית סקוטלסקי: מאוד קשה להגיע לפרוטוקולים ולהחלטות של מועצת רשות המים.
אורית סקוטלסקי: זה לא דיון ערכי פתוח שאפשר להביע תגובה ציבורית, אלא זה דיון סגור שבו הוחלט על מהלך קריטי שמאפשר לתאגידים החקלאיים ולחקלאיים להעמיק את שאיבת המים בגליל.
לאה ורון: מי עומד היום בראש מועצת רשות המים?
תהל ברנדס: מנהל הרשות בפועל הוא עודד פיקסלר.
אורית סקוטלסקי: אחת השאלות היא איך מנהלים מדיניות שתתחיל לשקם את אוגר מי התהום ומדיניות שמתייחסת למשבר כמשבר ארוך טווח, לא להגיד שאם ירדו יותר גשמים בחודשיים אפשר לרסן מבחינה ציבורית ולא לספר לציבור שאנחנו במשבר מבחינת חלוקת המשאבים שקיימים והעמקת המשבר לשנים הקרובות.
ניר פפאי: נאמרו דברים שאני חושב שהם מאוד בעייתיים על ידי השלטון המקומי.
ניר פפאי: מה שנאמר זה שכל המשבר הזה היה בלוף, שבעצם אין משבר וכל מה שסיפרו לנו לא היה נכון.
ניר פפאי: אנחנו צריכים להקשיב טוב טוב, כי זה כנראה מה שעובר לציבור.
ניר פפאי: כשלא מדברים על קמפיין חיסכון זה מה שהציבור מקבל.
ניר פפאי: דיברתם על נתון של התייצבות.
ניר פפאי: אם אנחנו מביאים בחשבון שהתקנתם 2 מיליון חסכמים ויש התייצבות, זאת אומרת שיש עלייה בצריכה בצורה ברורה.
ניר פפאי: יש עלייה בצריכה, כי אחרת לא היינו מיוצבים אחרי התקנה של 2 מיליון חסכמים.
חמד עמאר: המחיר של המים משחק תפקיד מאוד מאוד חשוב.
ניר פפאי: אני מקבל.
ניר פפאי: המשמעות שאנשים משתמשים יותר אם יש התייצבות, כי לפני שנה היו פחות 2 מיליון חסכמים.
ניר פפאי: התקינו 2 מיליון חסכמים במהלך השנה האחרונה ולא ראינו שינוי.
ניר פפאי: הייתה עלייה בצריכה.
ניר פפאי: אנחנו מבינים שהציבור לא מבין שאנחנו עדיין במשבר.
ניר פפאי: ציפינו לשמוע מרשות המים לגבי מצב משק המים, לא רק לדבר על חסכמים.
ניר פפאי: זה נאמר לנו במשפט אחד.
ניר פפאי: איפה מצב משק המים היום ביחס לקווים אדומים, ביחס לקווים שחורים?
ניר פפאי: אנחנו מבינים שאנחנו בעיצומו של המשבר ועדיין לא יצאנו.
ניר פפאי: איך רשות המים נערכת לזה?
ניר פפאי: אנחנו רואים שהיא ממשיכה לחלק מים, שהיא מגדילה את המכסות לחקלאים כאילו אנחנו אחרי המשבר.
שלום גולדברגר: רציתי לציין שאנחנו מברכים על כל הנושא של חיסכון במים והתקנת החסכמים.
שלום גולדברגר: לחסכמים שמכניסים לתוך המערכת עלולה להיות השפעה בריאותית שלילית בנוגע לאיכות המים.
שלום גולדברגר: זה צריך להיות מתואם ומתוחזק היטב, כי אם לא מתחזקים את הדברים האלה זאת נקודת תורפה שעלולה לסכן את איכות המים.
שלום גולדברגר: צריך לשים לדברים האלה טוב טוב.
אורי מקלב: האם זאת קריאה לציבור, או קריאה לרשות המים?
שלום גולדברגר: לרשות המים.
תהל ברנדס: שמשרד הבריאות יפרסם הנחיות בנושא של איך לשמר את החסכמים תוך שמירה על איכות המים.
תהל ברנדס: אני בטוחה שתדעו להסביר את הדברים.
אביטל דרור אהרה: מסמך המדיניות של תכנית האב אושר במועצת המים השבוע.
אביטל דרור אהרה: תוך 90 יום הוא יוגש לראש הממשלה.
אביטל דרור אהרה: לגבי האוגר, שזה הנושא השני שעלה כאן, תכנית האב לוקחת בחשבון הקצאת מים לטובת שיקום אוגר.
לאה ורון: מנהל רשות המים הוא לעולם גם יו"ר המועצה של רשות המים?
תהל ברנדס: זה המצב החוקי.
משה אשכנזי: יש יציבות בצריכת המים.
משה אשכנזי: אפשר לייחס את זה גם לחסכמים וגם למחירים.
משה אשכנזי: היציבות היא גם ביחס לשנת 2009.
משה אשכנזי: שנת 2009 התאפיינה בצריכה נמוכה יותר.
משה אשכנזי: אלה נתונים אמיתיים.
משה אשכנזי: פחות או יותר הממוצעים דומים למה שקורה.
משה אשכנזי: אפשר לייחס את זה גם לחסכמים וגם למחירים, אבל זאת עובדה.
משה אשכנזי: מדברים פה הרבה פעמים על מים, על איכות הסביבה.
משה אשכנזי: הנושא זה לא רק מים, אלא זיהום של מקורות מים.
משה אשכנזי: מכאן גם יהיו את כל החוסרים שאתם מדברים עליהם.
משה אשכנזי: אם הנושא הזה יעלה גם בנושא של הביוב זה יהיה אלמנט מאוד מאוד חשוב בדיון הזה.
תהל ברנדס: לנושא של החסכמים במבני הציבור שמחנו לשמוע שנעשתה פעולת התקנה בעבר.
תהל ברנדס: אנחנו נשמח אם הנתונים על המצב יועברו אלינו בהתאם לבקשה שכבר הפנינו.
תהל ברנדס: לצערנו, כבר פעמיים פנינו ולא קיבלנו את הנתונים.
משה אבנון: למי?
תהל ברנדס: ליושב-ראש מרכז השלטון המקומי, מר דולדברג.
משה אבנון: תעבירי לי העתק כדי שאני אדע על מה מדובר.
תהל ברנדס: אני אשמח להעביר לך העתק.
תהל ברנדס: המכתב האחרון הוא מ-10 ביולי.
תהל ברנדס: תוכל לקבל העתק, למרות שזה הופנה למרכז השלטון המקומי.
תהל ברנדס: אני בטוחה שתמצא את החומר גם שם.
תהל ברנדס: אנחנו מקווים שתמונת המצב שההתקנה קיימת ולא נאלץ להיכנס לצעדים נוספים כי הרי זאת המטרה העיקרית.
חמד עמאר: האם בגופים אחרים חוץ מהרשויות מקומיות אתם מבצעים?
חמד עמאר: בבתי חולים, בצה"ל, במשטרה?
תהל ברנדס: הפניות הן לכל הגופים החייבים.
חמד עמאר: לא קיבלנו נתונים על הגופים האחרים, רק על הרשויות המקומיות.
תהל ברנדס: לא קיבלנו עדיין נתונים.
תהל ברנדס: אנחנו ממשיכים בקשר איתם כדי לקבל את הנתונים.
תהל ברנדס: לצערי, גם מהשלטון המקומי לא קיבלנו.
תהל ברנדס: אני מקווה שנקבל את הדיווחים האלה במלואם.
תהל ברנדס: לגבי הנושא של מים לחקלאות הייתה החלטה באפריל על הגדלת כמות המים לחקלאות.
תהל ברנדס: לצד זה יש החלטה דומה על הגדלת כמות המים לטבע.
ניר פפאי: באיזה היקף?
תהל ברנדס: מדובר במים המוקצים לטבע.
תהל ברנדס: אף אחד לא סופר את כמויות המים הזורמים בנחלים.
תהל ברנדס: כולם ערים לירידה בזרימה בנחלים.
תהל ברנדס: נעשה מאמץ לאפשר הזרמה מלאכותית במקומות שאפשר לעשות את התגבור הזה.
תהל ברנדס: השאלה של הכמויות הוכרעה במסגרת כללי המים - הסדר מפורט לאזור קיצוב - שעליה התקיים דיון נרחב בהשתתפות גופים שהופיעו בפני המועצה.
תהל ברנדס: בפירוש הזמנו גם את אותם גופים ירוקים.
תהל ברנדס: אני לא יודעת אם רת"ב היו בעצמם או החברה להגנת הטבע.
תהל ברנדס: היה על כך דיון מאוד נרחב אחרי תהליך ארוך של שימוע ציבורי.
תהל ברנדס: כך גם נקבעו הכמויות.
תהל ברנדס: מכיוון שהייתה כמות גדולה יותר של משקעים, התאפשר לתת מרחב יותר גדול לחקלאות שנמצאת בשנים האחרונות בקיצוץ מאוד גדול.
תהל ברנדס: בל נשכח שהחקלאות זה לא לצורכי בריכות שחייה, אלא בסופו של דבר מדובר בייצור מזון לציבור.
תהל ברנדס: ככל שאנחנו מקצצים יותר אנחנו כמובן משפיעים על היצע המזון הטרי.
תהל ברנדס: גם לכך יש השלכות על הציבור.
אורי מקלב: אתם מפרסמים את ההחלטות שלכם לציבור?
משה אבנון: את תכנית האב אפשר לראות?
תהל ברנדס: טיוטת תכנית האב מפורסמת באתר שלנו מזה זמן רב.
תהל ברנדס: היא אושרה לפני שבוע במועצת הרשות.
תהל ברנדס: היא הועברה לשר התשתיות שאמור להביא אותה לממשלה בהמשך.
תהל ברנדס: ההחלטות של מועצת הרשות מפורסמות באתר רשות המים, אפשר לעיין בהן.
אורית סקוטלסקי: הן מפורסמות לפחות שנה אחרי.
תהל ברנדס: אם יש עיכוב, אפשר לפנות למזכירות המועצה.
יעקב לב: שמענו ביקורת מראש המועצה לשעבר של בית שאן.
יעקב לב: בית שאן היא אחת מתוך 7 עיריות במדינת ישראל שמשקה ללא היתר.
יעקב לב: אין לה הקצאת מים עד היום הזה.
יעקב לב: בחוק כתוב ששימוש ללא הקצאה זאת עבירה פלילית.
יעקב לב: באותה עירייה צריך לעשות סדר.
משה אבנון: הוא כבר לא ראש העירייה 7 שנים.
יעקב לב: הוא הציג את עצמו.
לאה ורון: הוא אמר לשעבר.
לאה ורון: מר קבלו היה ראש העירייה לשעבר.
יעקב לב: לא עשו שם סדר עד היום הזה.
חמד עמאר: מי אמור לנקוט בצעדים האלה?
חמד עמאר: רשות המים?
תהל ברנדס: הם היו צריכים להעביר דיווחים על השימושים שלהם.
יעקב לב: אנחנו הודענו להם לפני מספר שבועות.
חמד עמאר: הוועדה מבקשת מרשות המים והביוב להעביר אליה נתונים לגבי אחוזי ההתקנה בפועל של אביזרים חוסכי מים בכל אחד מהישובים ברחבי הארץ.
חמד עמאר: הוועדה מבקשת מרשות המים והביוב להרחיב את מבצע אספקת אביזרי חוסכי מים לבתי האב.
חמד עמאר: הוועדה מבקשת מרשות המים להמשיך במבצעי הסברה לציבור לחיסכון במים.
חמד עמאר: הוועדה מבקשת מהרשויות המקומיות להעביר אליה נתונים לגבי ההתקנה והאחזקה של אביזרים חוסכי מים משנת 2010 ואילך.
כרמל שאמה-הכהן: צהריים טובים, אנחנו פותחים ישיבה שלישית של ועדת הכלכלה.
כרמל שאמה-הכהן: על סדר היום הצעת חוק הגבלת הפרסומת והשיווק של משקאות אלכוהוליים, התשע"א-2011, להכנה לקריאה שנייה ושלישית.
כרמל שאמה-הכהן: הצעת החוק באה להסדיר פרסום של מוצרי אלכוהול שונים, הגבלתם והסדרתם מתוך אותה ראייה שאלכוהול הפך להיות לבעיה בעיקר בקרב הדור הצעיר.
כרמל שאמה-הכהן: מסוג של משקה לבילוי הוא הפך להיות משקה שמוביל לבעיות של אלימות, הפרות סדר ומעשים קיצוניים.
כרמל שאמה-הכהן: הצעת החוק קיבלה תמיכה ממשלה.
כרמל שאמה-הכהן: היא באה להסדיר את רמת הגירוי והפיתוי בפני צריכה מוגברת ולא מבוקרת של אלכוהול.
כרמל שאמה-הכהן: ההצעה הזאת עברה בקריאה ראשונה ב-17 במאי 2011.
כרמל שאמה-הכהן: אני מקווה היום, חבר הכנסת דנון, שיש לנו את המסלול לסיים אותה.
דני דנון: תודה, אדוני היושב-ראש.
דני דנון: אנחנו בהחלט התקדמנו מאז הקריאה הראשונה.
דני דנון: מרבית הגורמים שביקשנו העבירו את הערותיהם לוועדה.
דני דנון: עם מרבית הגורמים גם הגענו להבנות שונות לגבי דברים נקודתיים.
דני דנון: רוב הסעיפים מוסכמים.
דני דנון: יש מספר נושאים שנתייחס אליהם בוועדה.
דני דנון: אחד זה נושא היין.
דני דנון: ועדת השרים אישרה את הצעת החוק עם החרגה של היין.
דני דנון: זה מה שהופיע בפרוטוקול.
דני דנון: זה מה שאני יודע.
דני דנון: זה גם האישור שקיבלתי מוועדת שרים.
דני דנון: נפגשנו עם נציגי היקבים.
דני דנון: ניסינו לצמצם עד כמה שאפשר.
דני דנון: נטיית ליבי היא לא להחריג שום דבר, אלא להתייחס אל הכל כמכלול.
דני דנון: ניסינו לצמצם ולראות איפה הדברים.
דני דנון: נשארה נקודה אחת.
דני דנון: הנציגים של היקבים, שהם היו הגורם המניע להתייחסות של השרים - בייחוד של שר התמ"ת - התנו את התנאי.
דני דנון: יש את הנושא של מתנות ומבצעים.
דני דנון: גם פה אנחנו צריכים לדבוק ברעיון המרכזי של החוק, שהוא להפסיק את הפסטיבל ואת החגיגות.
דני דנון: מספיק לפתוח היום את העיתונים ולראות מה קורה.
דני דנון: זה הרעיון של החוק.
דני דנון: אני אודה ליושב-ראש אם נוכל להתקדם בסעיפים.
כרמל שאמה-הכהן: נשמע הערות כלליות לחוק.
שירה בריק-חיימוביץ: כמובן שלאור התכליות המובנות והראויות שעומדות בבסיס הצעת החוק אנחנו - גם בדיון הקודם - צמצמנו את ההערות שלנו למישור שנוגע לפן הכמותי ולא המהותי והתכני של המגבלות.
שירה בריק-חיימוביץ: זכינו לקשב רב ולהבנה.
שירה בריק-חיימוביץ: אני אתמקד ב-3 נקודות שנוגעות לנו ושנותרו מבחינתנו מצריכות פתרון.
כרמל שאמה-הכהן: אלו הערות שנוגעות לסעיפים, הן לא הערות כלליות.
שירה בריק-חיימוביץ: הן לגמרי לסעיפים.
שירה בריק-חיימוביץ: הערה אחת שאני לא יכולה לייחס אותה לסעיף - היא דווקא הערה אחרונה כי היא עדיין לא מופיעה בנוסח החוק ואני מבינה שהיא עוד תידון - זה הנושא של החרגת היין.
שירה בריק-חיימוביץ: אנחנו תומכים בהחרגת היין.
שירה בריק-חיימוביץ: גם לטעמנו וממה שאנחנו מבינים המציאות משקפת מצב שהנוער לא משתכר מיין, הוא משתכר מוודקות ומבירות במועדונים ובפיצוציות.
שירה בריק-חיימוביץ: אנחנו רואים גם מהמודעות שמועברות אלינו שצריכת היין גוברת בתקופת חגי ישראל.
שירה בריק-חיימוביץ: זה כמובן משקה שמלווה את ארוחות החג.
שירה בריק-חיימוביץ: הוא משמש גם לאפייה ולבישול.
שירה בריק-חיימוביץ: אנחנו חושבים שיש להתחשב בצורכי המנהג.
שירה בריק-חיימוביץ: איפה אנחנו נכנסים לתמונה?
שירה בריק-חיימוביץ: עלתה בדיון הקודם איזו שהיא הערה להחריג את היין באופן שבו הוא יהיה לצורכי קידוש והבדלה או לצורכי דת.
שירה בריק-חיימוביץ: אם הניסוח יהיה כזה כך שלא תהיה החרגת יין זה יעמיד בפנינו כעיתונים, כמי שנמצאים במחלקות המסחריות של העיתונים ומקבלים הודעות, בעיה קשה.
שירה בריק-חיימוביץ: אנחנו לא יכולים להעמיד משגיחי כשרות ולא יכולים לבוא ליצרן או לייבואן של משקה אלכוהולי מאוסטרליה ולהגיד לו שיראה לנו תעודת כשרות כזאת או אחרת.
שירה בריק-חיימוביץ: אנחנו לא יכולים להחליט מה הוא יין קידוש ומה הוא יין נסך, לכן אנחנו מבקשים שההחרגה תהיה החרגה גורפת של יין.
יאיר גלר: אנחנו מתנגדים מכל וכל להחרגת יין ובירה.
יאיר גלר: אנחנו סבורים שהצעת החוק הזאת מצוינת לעם ישראל, מצוינת לחברה הישראלית, בדגש על צעירים.
יאיר גלר: למדנו מהרבה מאוד מדינות בעולם הרחב.
יאיר גלר: אני יכול להביא לדוגמה את ארצות הברית, צרפת ושבדיה, שבהן לא בוצעה שום החרגה לנושא של בירה, יין או משהו בסגנון הזה.
יאיר גלר: גם שם הבינו כבר לפני שנים – מה שממשלת ישראל הבינה ב-2009 – שהמצב הפך להיות בלתי נסבל.
יאיר גלר: די אם נציין את אותם מקרי אלימות קשים מאוד, כמו גם תאונות הדרכים, שמובילים לנזקים כבדים ביותר.
יאיר גלר: שנה וחצי לאחר שיצאנו לתכנית הלאומית בדקנו את עצמנו והגענו לנתונים שבהחלט חשובים שיונחו פה על שולחן הוועדה.
יאיר גלר: בקרב ילדים צעירים – שם היינו במקום השני באירופה - מסתבר שיש הצלחה רבה ביותר .
יאיר גלר: היום, לאחר כשנה וחצי ואפילו פחות, ירדנו למקום ה-5.
יאיר גלר: הייתה כאן מעורבות של הורים שהבינו שאם הם לא יעשו את העבודה בבית ובארונות המשקאות, הרי שהנזק המצטבר לילד יכול להיות מאוד מאוד גדול.
יאיר גלר: יש לנו אי הצלחה בקרב הנוער היותר בוגר שחשוף מאוד לפרסום ומושפע ממנו.
יאיר גלר: צעירים בגילאי 14-18 מושפעים דרמטית מסלבריטאים, מצעירות ומכל מיני הבטחות של איכות חיים, הצלחה, הנאות כאלו ואחרות ותרבות פנאי קשה מאוד ובעייתית מאוד.
יאיר גלר: אנחנו חייבים להמשיך באותה מערכה שפתחנו בה לפני שנה וחצי.
יאיר גלר: אנחנו בהחלט רואים הרבה מאוד אורות בתוכה.
יאיר גלר: אנחנו יודעים שכל מסר שיצא מהוועדה ויהיה שונה מאותו מסר שננקט עד היום על ידי רוב האנשים שעוסקים בעניין הזה, כשטובת הציבור וטובת הילדים בפרט חשובה להם, יהיה מסר לא נכון, יהיה מסר שגוי לחלוטין.
יאיר גלר: אנחנו יודעים שמועצת הכבלים והלוויין, כמו גם הרבה מאוד גופי תקשורת אחרים, לקחו על עצמם ונקטו ברגולציה עצמית מאוד מאוד משמעותית, הגבילו בצורה של שעות, בצורה של מסרים או בצורה של תכנים את אותם דברים שמשדרים בכלי התקשורת האחרים, לאו דווקא בשידור.
יאיר גלר: אני מציע בעניין הזה שלא ללכת לשום הקלה ושום החרגה.
יאיר גלר: אנחנו עדיין רחוקים מאוד, במיוחד בקרב הצעירים, מאותה מטרה ראויה ששמנו לעצמנו.
יאיר גלר: כל מקום או כל מסר אחר שבו אנחנו נלך לגביו בצורה של הקלות או של החרגה יהיה בלתי נכון ויבלבל את הציבור.
יאיר גלר: אי אפשר להעביר מסר כפול לנער צעיר.
יאיר גלר: נער בן 15 צריך להבין שחור או לבן, לא אפור.
יאיר גלר: לא חלק לגאלי וחלק לא לגאלי, חלק בסדר וחלק לא בסדר, לא שאלכוהול שמצוי בבקבוקי יין של 12.5% או 13% הוא בסדר ובירה 4.5% היא לא בסדר.
יאיר גלר: זה לא עובד בצורה כזאת.
יאיר גלר: אנחנו חייבים לנקוט בקו ישר, ברור, מובהק שאומר לא לאלכוהול.
יאיר גלר: כמו שעשתה נכון הכנסת עד היום והרימה את הדגל של לא לאלכוהול, כך היא צריכה להמשיך באותו דגל, באותה אמירה ברורה.
יאיר גלר: כך אני מבקש לנהוג.
נעמי הימיין-ריש: עמדתנו כפי שהוצגה גם בוועדת שרים לענייני חקיקה וגם לאורך הדרך היא שיש הרבה עסקים קטנים שפעילים בתחום היין והבירה.
נעמי הימיין-ריש: אנחנו רוצים לאפשר להם לצמוח ולהתפתח.
נעמי הימיין-ריש: מדובר בענפים שהטיפוח שלהם חשוב מהיבטים של חקלאות, מהיבטים של תעסוקה בפריפריה - שם נמצאים מרבית העסקים הקטנים בתחום הזה - ומההיבטים של ייצוא.
נעמי הימיין-ריש: עמדתנו היא שההחרגה צריכה להיעשות על פי אחוז האלכוהול.
נעמי הימיין-ריש: המשרד מבקש לציין שהוא שוקל להחזיר את זה לממשלה.
כרמית פולק-כהן: אנחנו סבורים שאין להחריג את היין.
כרמית פולק-כהן: אלכוהול זה אלכוהול, לא משנה באיזה בקבוק זה מופיע.
כרמית פולק-כהן: שמעתי עכשיו את מה שחברתי אמרה לעניין הרצון שעסקים יפרחו ויגדלו.
כרמית פולק-כהן: במשקל האיזונים אנחנו צריכים לתהות על חשבון מי ומה זה בא.
כרמית פולק-כהן: זה על חשבוננו כחברה, על חשבון הנוער שלנו ועל חשבון ההתפתחות שלו.
כרמית פולק-כהן: השאלה אם במערך האיזונים אנחנו רוצים לקחת את הסיכון הזה.
צחי דותן: אנחנו באים לפתור איזו שהיא בעיה.
צחי דותן: אנחנו יודעים מה מקורות הבעיה.
צחי דותן: אנחנו יודעים שמקור הבעיה הוא לא היין.
צחי דותן: זה דבר ברור לחלוטין.
צחי דותן: צריך לשים את הדברים על השולחן.
צחי דותן: יש את הבירה עם אחוזי אלכוהול יותר נמוכים.
צחי דותן: עם הבירה יש בעיה בשטח, לכן אנחנו נפגעים.
צחי דותן: אנחנו ולא חושבים שצריך לקחת מוצר שלא במשחק בכלל, שלא גורם לבעיה ולהכניס אותו לכאלה סיגים.
דגנית חגי-סעדון: כמי שמייצגת את המכס ואוכפת את כל מה שאתם מתקינים פה בייבוא, תהיה בעיה להחריג את המידע.
רמי לוין: אני רוצה לתת זווית נוספת לעמדת התמ"ת כפי שהובעה על ידי נציגת איגוד העסקים הקטנים.
רמי לוין: אנחנו בדעה שההחרגה הנקודתית של מוצר כמו יין או מוצרים כמו בירה בעלי אחוז אלכוהול נמוך יותר יכולה ליצור לנו בעיות ברמה של עמידה בהסכמים בינלאומיים, בעיקר בארגון הסחר העולמי.
רן סלבצקי: חוק הגבלת הפרסומת והשיווק של משקאות אלכוהוליים, התשע"א-2011.
רן סלבצקי: הגדרות 1.
רן סלבצקי: בחוק זה – "משקה משכר" – כהגדרתו בסעיף 2(ב) לחוק רישוי עסקים, התשכ"ח-1968, לרבות משקה שעל פי ריחו, הכלי המשמש לקיבולו או נסיבות העניין, ניתן להניח כי הוא משקה משכר; "פרסומת" – פרסומת בעל פה, בכתב, בדפוס או באמצעים אלקטרוניים, המיועדת או הזמינה לציבור או לחלקו; "פרסומת לשם מסחרי" – פרסומת לשם מסחרי של משקה משכר; "שיווק" – מכירה, הספקה או ייבוא של משקה משכר, למעט – (1) ייצוא; (2) ייבוא לשימוש עצמי על ידי זכאים לפטור מתשלום מכס לפי כל חיקוק בר תוקף בענייני מכס; (3) מכירה בחנויות פטורות ממכס.
סער פאוקר: אני רוצה להעיר בנוגע להגדרה של שיווק.
סער פאוקר: בישיבה הקודמת דובר על שני נושאים שהסכים המציע הנכבד, חבר הכנסת דנון, שכוונתו לא הייתה לכלול אותם.
סער פאוקר: אחד זה הנושא של טעימות יין.
סער פאוקר: הנושא השני הוא מבצעים וחלוקת יין לפני החגים, מה שעושות עמותות מסוימות.
סער פאוקר: בפעם הקודמת דובר על הגדרה של שיווק ועל הנושא של ללא תמורה.
סער פאוקר: בהגדרת שיווק אני חושב שכדאי להבהיר שהוא לא יכלול את הטעימות ואת מבצעי החלוקה לפני פסח.
סער פאוקר: זאת לא הכוונה.
כרמל שאמה-הכהן: יש הסכמה על זה, חבר הכנסת דנון?
אורי מקלב: בהתחלה חשבתי שהחלק הזה מתאים לסעיף 3(ב).
אביגיל סון: אני מתייחסת לפן הפלילי של הניסוח של החוק.
אביגיל סון: הניסוח לא בשל לטעמנו.
אביגיל סון: יש פה אי בהירויות שיוצרות בעיות כשמדובר בעבירות פליליות.
אביגיל סון: הסיפא בהגדרה של משקה משכר לא רלוונטית לטעמנו.
אתי בנדלר: נציגת המחלקה הפלילית במשרד המשפטים מתייחסת לכך שיש אחר כך סעיפי עונשין שנוגעים בהוראות המהותיות של הצעת החוק.
אביגיל סון: צריך שיהיה ברור מהותית על מה החוק חל לפני שאפשר לבוא ולנסח.
אביגיל סון: צריך לבדוק את הניסוח מבחינת העונשין.
אביגיל סון: זה משליך על איך העבירות הפליליות צריכות להיות מנוסחות, כמו למשל התחולה על יין או אי התחולה על יין.
אתי בנדלר: האם יש לך הערות לגבי ההגדרות?
אתי בנדלר: בהמשך הצעת החוק יש סעיף פלילי, סעיף עונשין.
אתי בנדלר: ביקשתי ממשרד המשפטים להתייחס לסעיף הזה לפני הדיון על-מנת שהם יבואו עם עמדה מוצקה לדיון.
אתי בנדלר: אמרו לי, ובמידה רבה של צדק, שיש ויכוחים מאוד גדולים לגבי ההוראות שיהיו בכלל בהצעת החוק הזאת.
אתי בנדלר: כל עוד לא יודעים מה תהיה המהות הסופית של הצעת החוק הם לא יכולים להתגבש בעבירות הפליליות, כי תמיד צריכים לדעת מה הן ההוראות המהותיות, מה הן הנורמות שקובעת הצעת החוק ובהתאם לכך להתייחס בסעיף העונשין.
אתי בנדלר: מה שגברת סון ממשרד המשפטים אומרת הוא שיש עדיין ויכוחים על המהות, לכן המחלקה הפלילית לא יכלה לגבש את עמדתה בסעיף הפלילי.
אתי בנדלר: השאלה אם את רוצה להדגים איזה שהוא נושא של אי בהירות כבר בסעיף ההגדרות.
אביגיל סון: מעבר להערה הכללית שאנחנו צריכים קודם שהמהות תהיה ברורה ואחרי זה ייקבעו וינוסחו סעיפי עונשין, יש הערות לנוסח הקיים.
אביגיל סון: הסיפא בהגדרה של משקה משכר לא רלוונטית להצעת החוק הזאת.
אביגיל סון: אם הבנו נכון, היא לקוחה מחוק אחר שבין היתר נותן סמכות להשמיד משקה משכר שנתפס על המקום.
אביגיל סון: במקרה שלנו מדובר בפרסום, לכן זה לא רלוונטי להכניס הגדרה של "לרבות משקה שעל פי ריחו, הכלי המשמש לקיבולו או נסיבות העניין, ניתן להניח כי הוא משקה משכר".
אתי בנדלר: מה שאומרת גברת סון זה שאם אנחנו מתייחסים להגדרה של משקה משכר יש כאן הרחבה של ההגדרה.
אתי בנדלר: ההגדרה מפנה להגדרת משקה משכר בחוק רישוי עסקים: "משקה תוסס או אלכוהולי שנועד לצריכת אדם והמכיל בבדיקת מדגם ממנו שני אחוזים או יותר אלכוהול לפי הנפח, למעט סמים ותרופות המוכנים או נמכרים על ידי רוקח כדין.
אתי בנדלר: צוינה תכולת האלכוהול שבמשקה הנמצא במיכל, ישמש ציון זה הוכחה לכאורה למידת התכולה".
אתי בנדלר: באופן כללי מדובר כאן במשקה תוסס או אלכוהולי לצריכת אדם שמכיל שני אחוז אלכוהול לפחות בנפחו.
אתי בנדלר: כאן הרחיבו וכתבו:
אתי בנדלר: לרבות משקה שעל פי ריחו, הכלי המשמש לקיבולו או נסיבות העניין, ניתן להניח כי הוא משקה משכר".
אתי בנדלר: ההגדרה הזאת הורחבה ונלקחה מחוק המאבק בתופעת השכרות (הוראת שעה ותיקון חקיקה), משנת 2010, שמקנה לשוטר סמכות אם משהו נראה לו כמו אלכוהול לשפוך את המשקה.
אתי בנדלר: אומרת הגברת סון שככל שמדובר באיסורים בכלל ואחר כך באיסורים הפליליים לפי החוק שאנחנו דנים בו עכשיו, אין מקום להרחבה הזאת.
אתי בנדלר: ההרחבה הזאת איננה רלוונטית לעניין איסור הפרסום או לעניין העבירות הפליליות הנובעות כתוצאה מכך.
אתי בנדלר: על פניו נראה שהיא צודקת.
דני דנון: אפשר להחליף את הסעיף המוצע.
אתי בנדלר: פשוט להוריד את ההרחבה.
שירה בריק-חיימוביץ: אני אבקש להתייחס להגדרה של פרסומת לשם מסחרי של משקה משכר.
שירה בריק-חיימוביץ: בדיון הקודם הצבענו על איזו שהיא בעיה שטרם ניתן לה מענה בלשון החוק.
שירה בריק-חיימוביץ: חבר הכנסת דנון ביקש מאיתנו למצוא לה פתרון.
שירה בריק-חיימוביץ: אני חושבת שמצאנו.
שירה בריק-חיימוביץ: אנחנו מוכרים שטחים לפרסום, בעיקר לרשתות שיווק גדולות.
שירה בריק-חיימוביץ: לא אנחנו אלה שמנהלים עם רשתות השיווק, כמו מגה, רמי לוי וכו', את המגעים לגבי מה ייכלל בתוך אותה מודעת פרסומת.
שירה בריק-חיימוביץ: מה שקורה הוא שרשתות שיווק רבות מעבירות פרסומות של ריבוי מוצרים לקראת החגים או מבצעים, בדרך כלל עד 50 מוצרים.
שירה בריק-חיימוביץ: אנחנו לא יכולים לעשות את ההצלבה מבחינה טכנית, מבחינה אכיפתית כאשר אנחנו מקבלים את העמודה ובטעות נכלל בה איזה שהוא משקה אלכוהולי שנכלל גם במודעה של רשת השיווק המתחרה.
שירה בריק-חיימוביץ: חבר הכנסת דנון ביקש שנמצא איזה שהוא פתרון ניסוחי לבעיה הזאת.
שירה בריק-חיימוביץ: אני חושבת שמצאנו .
דני דנון: מדובר בסעיף 5, שהוא ספציפי לעניין הזה.
שירה בריק-חיימוביץ: אני חושבת שאם נסדיר את זה בסעיף ההגדרות תיפתר הבעיה.
כרמל שאמה-הכהן: מה הבעיה להבחין בפרסום של מוצר אלכוהול במודעה שיש בה 10 מוצרים?
שירה בריק-חיימוביץ: כשאנחנו מקבלים מודעה מוגמרת עם 50 מוצרים שמשרד הפרסום עיצב עבור אותה רשת, אנחנו לא יכולים לבוא ולהראות שבין 50 המוצרים יש בירה מסוימת ויש לפסול את המודעה או להוריד אותה.
שירה בריק-חיימוביץ: יש לנו הצעה שלקוחה מהחוק.
שירה בריק-חיימוביץ: בחוק שמגביל את פרסום מוצרי הטבק יש סעיף הגדרות.
שירה בריק-חיימוביץ: הוא סעיף זהה.
שירה בריק-חיימוביץ: בחוק הטבק זה הוגדר כפרסומת לשם מסחרי של מוצרי טבק בלבד, או לסוגי מוצרים של סיגריות וכו'.
שירה בריק-חיימוביץ: כל מה שאנחנו מבקשים זה להוסיף את המילה "בלבד" לסעיף ההגדרות.
שירה בריק-חיימוביץ: זה יפתור את הבעיה.
שירה בריק-חיימוביץ: אנחנו מבקשים שבסיפא של הסעיף הזה תוסף המילה "בלבד".
שירה בריק-חיימוביץ: אנחנו מניחים שהמחוקק התכוון למנוע את פרסום המוצר היחידני שנותן פוקוס.
כרמל שאמה-הכהן: מחר ישימו מוצר אלכוהולי ועוד איזה פרח לידו.
שירה בריק-חיימוביץ: אפשר היה לומר את זה גם לגבי הטבק.
דני דנון: הוועדה הסכימה ואמרה לכם להגדיל את מספר המופעים בעיתון או במוסף על מנת לתת לכם חופש פעולה.
דני דנון: מה שאת עושה זה פותחת פה פתח לכך שכל מודעה של רמי לוי, מגה, שופרסל תהיה פטורה מהחוק.
דני דנון: אני מציע שנמתין עם זה לסעיף 5 שנוגע למספר המופעים בכל עיתון או בכל מוסף שביקשתם.
דני דנון: שם נתווכח כמה פעמים בכל עיתון או בכל מוסף אפשר יהיה לאפשר.
שירה בריק-חיימוביץ: אני מסכימה.
שירה בריק-חיימוביץ: אני אתייחס בבוא העת כשנגיע לסעיף 5.
שירה בריק-חיימוביץ: יש כל מיני מגבלות תכניות שהן מגבלות של אזהרות.
שירה בריק-חיימוביץ: האם בפרסומת כזאת של ריבוי מוצרים תופיע האזהרה לפי מספר נקודות לגופן?
שירה בריק-חיימוביץ: זו ממילא לא תיחשב מודעה לשם מסחרי של משקה משכר.
שירה בריק-חיימוביץ: זאת מודעה לשם המסחרי של הרשת שמשווקת.
דני דנון: את טועה.
דני דנון: אם תסתכלי במודעות של "טיב טעם" בעיתונים תראי שכל העמוד של "טיב טעם" הוא רק אלכוהול ובירה.
דני דנון: יכול להיות שבתקנות נצטרך להתייחס לעניין הזה.
שירה בריק-חיימוביץ: רק אלכוהול או רק בירה זה בסדר, מכיוון שזה בדיוק כמו במנגנון של הטבק.
שירה בריק-חיימוביץ: אם יש נייר טואלט, קמח לאפייה ובין 40 מוצרים גם בקבוק יין, אני לא יודעת אם זה נכנס.
שירה בריק-חיימוביץ: לכל הפחות צריך להבהיר שזו לא פרסומת לשם מסחרי של משקה משכר.
אורי מקלב: צריכה להיות גם דמות בתוך הפרסומת הזאת.
אורי מקלב: בלי דמות זה לא חל.
אורי מקלב: אני מבין שכל החוק לא חל אם אין דמות שמפרסמת.
אורי מקלב: כשאתה רוצה לפרסם בעיתון את שולחן ליל הסדר בשביל המפה, בשביל הכלים, אז אתה באופן טבעי גם שם בקבוק יין.
אורי מקלב: בפרסום הזה יכול להיכנס משהו שעובר על החוק.
כרמל שאמה-הכהן: בשולחן ליל הסדר המוצר לא נועד לשיווק, הוא חלק מנוף.
אורי מקלב: מי קבע מה העיקר ומה הטפל?
אורי מקלב: זה נקרא ריבוי.
אורי מקלב: אם זה 1 מ-10 מוצרים יכול להיות שצריכים להחריג.
אורי מקלב: הדוגמה שבלטה בנוגע לאיסור למכור מהשעה 23:00 אלכוהול..
כרמל שאמה-הכהן: אם אין שם הצעה למכירה של אלכוהול, אין ציון של המותג ואין ציון של מחיר זה לא נופל בגדר פרסום.
אורי מקלב: אני לא חושב שאם המחיר לא מופיע החוק מחריג את זה.
אורי מקלב: אני קראתי את החוק ויכולתי להבין כמוך, רק אני לא בטוח שהיועצת המשפטית תגיד שהחוק מחריג מצב שבו לא מפורסם באותה מודעה המחיר של אותו מוצר, או שלא מובלט באותיות היצרן ויש רק תמונה.
אתי בנדלר: מה שאדוני מעלה עכשיו מזכיר את הסוגיה שיש בקשר אליה מאמר היום בדה-מרקר על פרסומת סמויה או על מה שקוראים תוכן שיווקי.
אתי בנדלר: רק במקרה שמים את זה על השולחן ומצלמים את זה.
אתי בנדלר: האם זאת פרסומת או לא פרסומת?
אתי בנדלר: לטעמי זאת פרסומת.
אתי בנדלר: זה שלא כתוב בפירוש שהצילום נעשה מטעם חברת קוקה קולה או מה המחיר של זה, לא אומר שלא מדובר כאן בפרסומת.
אתי בנדלר: כאן אני מתחברת למה שאמרה הגברת סון.
אתי בנדלר: משום שמדובר בסופו של דבר בעבירות פליליות, באיסורים פליליים צריך להגדיר היטב את המותר והאסור בחוק הזה, לא להשאיר את זה לעניין של פרשנות.
שירה בריק-חיימוביץ: המילה "בלבד" פותרת את העניין.
אתי בנדלר: המילה "בלבד" לא מתאימה לעניין, משום שכל מה שצריך מפרסם לעשות הוא לשים ליד בקבוק האלכוהול איזו שהיא סיכה, לא צריכים אפילו פרח, וזה כבר לא יהיה בלבד.
שירה בריק-חיימוביץ: אולי אפשר כמו שנעשה בחוק הטבק, זאת אומרת לבוא ולפרוט.